**Информация за ученици и родители**

**Уважаеми ученици и родители,**

 **И тази учебна година има възможност за включване на учениците в извънкласни дейности по интереси съгласно Наредбата за приобщаващо образование.**

 С цел проучването на желанията е необходимо попълването на анкетна карта, която учениците ще получат в училище от класния си ръководител. Молим за вашето съдействие при попълването на картата.

 Анкетната карта се предава на класния ръководител до 10.10.2023 г.

 Чрез заниманията по интереси се развива интегрирането на ключовите компетентности, възпитанието в ценности, патриотичното, гражданското, здравното, екологичното и интеркултурното възпитание, насърчаването на иновациите и креативното мислене на учениците.

 Заниманията по интереси се организират от общинските и държавните училища за учениците от 1. до 7. клас, в съответствие с желанието учениците и със съгласието на родителите, както и със спецификата на заниманията и с възможностите на училището.

 Заниманията по интереси може да се провеждат чрез различни организационни педагогически форми – клуб, състав, ансамбъл, секция, отбор и други.". Te включват провеждане на учебни часове и изяви на учениците, провеждане на междуинституционални занимания по интереси и междуинституционални изяви на учениците, обхванати в тях, посещения на културно-исторически и природонаучни обекти, институции, публични и стопански организации и други.

 Училищата може да организират заниманията по интереси и изявите на учениците, обхванати в тях, съвместно с физически лица и с юридически лица, чийто предмет на дейност е свързан с тематичните направления на заниманията по интереси

 Допълнителна информация може да получите от [Постановление № 289/12.12.2018 г. на Министерския съвет](http://dv.parliament.bg/DVWeb/showMaterialDV.jsp?idMat=133002) за изменение и допълнение на нормативни актове на Министерския съвет във връзка с Наредбата за приобщаващото образование и Наредбата за финансирането на институциите в системата на предучилищното и училищното образование.